**Előterjesztés**

**Környezetvédelmi Alap pályázat elbírálása**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: A Környezetvédelmi Alapról szóló 3/2021.(II.24.) önkormányzati rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A Környezetvédelmi Alapról szóló 3/2021.(II.24.) önkormányzati rendelet alapján 2021. márciusában pályázat került kiírásra a 2021.évi Környezetvédelmi Alap felhasználására.

A Telki Naplóban és az önkormányzat honlapján megjelent pályázati felhívásra összesen két pályázat érkezett.

Mindkét pályázat megújuló természeti erőforrás – esővíz - magáncélú felhasználásához kapcsolódó fejlesztéshez kapcsolódik.

A hatályos rendelet értelmében a pályázat keretében minden olyan természetes személy, jogi személy és jogi személyiséggel nem rendelkező szervezet, amely az elnyert összegből a település közigazgatási területén a környezetvédelmi tárgyú törvényekben és az e rendeletben meghatározott célok szerinti környezetvédelmi tevékenységet végez benyújthat pályázatot.

Az Alapból pályázati úton elnyerhető támogatás formája vissza nem térítendő támogatás. Támogatás működési célra nem nyújtható.

A támogatás nyújtása során fő szempont, hogy a képviselő-testület környezetvédelmi tárgyú döntéseiben, koncepcióiban, terveiben meghatározott környezetvédelmi célok megvalósításra irányuljon a kezdeményezés megvalósítása. A helyi rendelet 4.§. (1) bekezdése értelmében az alap felhasználása a képviselő-testület által meghatározott önkormányzat környezetvédelmi feladatainak ellátásán felül, a helyi lakosság és civil szervezetek számára a közösséget szolgáló környezet-és természetvédelmi célok, kezdeményezések megvalósítása.

A benyújtott pályázatok egyike sem minősíthető a közösséget közvetlenül szolgáló környezet-és természetvédelmi célok megvalósításának, hiszen egy-egy adott ingatlanhoz kötött fejlesztést támogatna.

Telki, 2021. május 20.

Deltai Károly

Polgármester

**Határozati javaslat**

**Telki Község Polgármesterének**

**…/2021.(…….) Polgármesteri határozata**

**Környezetvédelmi Alap pályázat elbírálásáról**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

A 2021.évi Környezetvédelmi Alap felhasználására beérkezett két pályázatot a Környezetvédelmi Alapról szóló 3/2021.(II.24.) önkormányzati rendelet 4.§. (1) bekezdése alapján nem tudja támogatni.

Határidő: azonnal

Felelős: Polgármester